  Виталий Пронин Писатель, этнограф, фольклорист, дышетӥсь, югдытӥсь В. Верещагин.Нырысетӥ удмурт тодосчилы Григорий Верещагинлы 11-тӥ октябре тырмысал 165 арес. Солы сӥзем адӟытон усьтӥськиз Удмурт кун университетлэн наукая библиотекаяз.Писатель, этнограф, фольклорист, дышетӥсь, югдытӥсь В. Верещагин удмурт калык понна трос лэсьтӥз. Быдэс улонзэ со сӥзиз удмурт калыклэсь историзэ, культуразэ, сям-йылолъёссэ эскеронлы, ас калыкезлэсь тодон-валанзэ будэтонлы, сое югыт сюрес вылэ поттонлы.Кызьы вера Удмурт кун университетлэн наукая библиотекаысьтыз шаертодонъя, йӧскалык но фин-угор литературая ёзэтэн кивалтӥсь Наталья Самсонова,  адӟытонын тодматскыны луоз Григорий Егоровичлэн этнографилы, литературалы, историлы сӥзем но чеберлыко ог 18 книгаосыз.Тужгес тодмоосыз кылбуръёсын но поэмаосын «Чагыр, чагыр дыдыке..», нылпиослы «Куази, куазие...», этнографияя очеркъёсын 6 книга. Тунсыко: библиотекаын утиськемын Григорий Верещагинлэн 1886-тӥ арын потэм «Вотяки Сосновского края» книгаез. Ӵапак та ужез но 1889-тӥ арын поттэм «Вотяки Сарапульского уезда Вятской губернии» монографиосыз понна сое Россиысь Географияя императорской общество 2 азвесь медален пусйиз.Г. Верещагинлэн ужъёсыныз тодматскыны луоз Интернет пыр но.Ангелина Снигирёва    